OpenLLM-France/wikimedia huggingface dataset:
# Sint-Joris (Grevelingen)

Kumunioù Frañs :
| Anv | Sint-Joris |
| Anv ofisiel | Saint-Georges-sur-l'Aa |
| Lec'hiadur | |
| Skoed | |
| Riez | Frañs |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Dukark |
| Etrekumuniezh | Communauté urbaine de Dunkerque |
| Kanton | Groot-Sinten |
| Kod INSEE | 59532 |
| Kod post | 59820 |
| Maer | Eric Bocquillon |
| Amzer-gefridi | Du 2022-2026 |
| Gorread | 8,13 km² |
| Led | 50° 58' 08" Norzh |
| Hed | 02° 09' 54" Reter |
| Uhelder kreiz | 2 m |
| Uhelder bihanañ | .. m |
| Uhelder brasañ | .. m |
| Poblañs hep kontoù doubl | 289 (2022) |
| Stankter | 36 a./km² |
| Lec'hienn ar gumun | |
Sint-Joris (e galleg:Saint-Georges-sur-l'Aa) a zo ur gumun e Flandrez Frañs, er Westhoek, e departamant Norzh, en Hanternoz Bro-C'hall.
* Kêriadenn Sint-Joris

## Monumantoù ha traoù heverk

* Iliz katolik Sint Joris
# 3 Gwengolo

← Gwengolo → :
| 1añ | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 | | | | | |

## Darvoudoù

* 301 : gant Sant Marinus eo krouet San Marino, unan eus ar Stadoù bihanañ ha koshañ a zo er bed.
* 1189 : kurunidigezh ar roue Richarzh I a Vro-Saoz (Richarzh Kalon Leon e lesanv) en Abati Westminster.
* 1343 : krouidigezh Skol-veur Pisa (Italia).
* 1675 : lazhet eo Sebastian ar Balp e kastell an Timeur Poullaouen.
* 1783 : dibenn Brezel dieubidigezh ar Stadoù Unanet, gant sinadur Emglev Pariz etre ar Stadoù Unanet ha Rouantelezh Breizh-Veur.
* 1914 : anvet eo Benead XV da Bab an Iliz katolik roman.
* 1919 : en Italia e roer ar gwir da votiñ d’ar maouezed.
* 1928 : embannet eo kavadenn ar penisilin G gant Sir Alexander Fleming.
* 1939 :
** disklêriet ar brezel da Alamagn gant Bro-C'hall hag ar Rouantelezh Unanet.
** penn-kentañ Emgann ar Meurvor Atlantel (1939-1945).
* 1940 : ul lezenn a aotre ar c'henvreuriezhoù da gelenn.
* 1982 : drouklazhet eo Carlo Alberto Dalla Chiesa (jeneral ar Garabinennerien anezhañ) gant ar Mafia e Palermo.

## Ganedigezhioù

* 1643 : Loeiz Quéméner, eus Konk-Leon, person Plouzeniel, goude-se misioner e Bro-China hag eskob in partibus Sura war Eufrat.
* 1704 : Joseph de Jussieu, louzawour gall.
* 1735 : Jérôme-Marie Champion de Cicé, arc'heskob katolik, ministr ar Justis gall (1789) ha kannad er Vodadenn vonreizhañ vroadel.
* 1822 : Gabriel Milin, skrivagner brezhonek.
* 1859 : Jean Jaurès, politikour sokialour gall.
* 1869 : Fritz Pregl, kimiour aostrian, tapet Priz Nobel ar Gimiezh gantañ e 1923.
* 1877 : Yann-Vari Perrot, beleg katolik breizhat, rener Feiz ha Breiz.
* 1900 : Urho Kekkonen, bet kentañ ministr (1954-1956) hag 8vet prezidant Finland (1956-1982).
* 1910 : Maurice Papon, kargiad uhel gall.
* 1928 : Gaston Thorn, politikour eus Luksembourg, bet e penn Kengor Europa (1981-1985).
* 1947 : Kjell Magne Bondevik, den-a-Stad, bet kentañ ministr Norvegia.
* 1953 : Jean-Pierre Jeunet, filmaozer gall.

## Marvioù

* 1467 : Leonor Portugal, Impalaerez santel.
* 1658 : Oliver Kromwell, den-Stad breizhveuriat.
* 1729 : Jean Hardouin, Jezuist gall, genidik eus Kemper.
* 1877 : Adolphe Thiers, alvokad, istorour, kazetenner ha den-stad gall.
* 1883 : Ivan Tourgeniev, skrivagner rusianek.
* 1948 : Edvard Beneš, politikour tchekoslovak.
* 1975 : Pêr ar Rouz, yezhoniour ha kelenner brezhoneg e Skol-veur Roazhon.
* 1980 : Barbara O'Neil, aktorez stadunanat.
* 1991 : Frank Capra, filmaozer, produer ha senarier italian-amerikan.
* 2017 : John Ashbery, barzh stadunanat.

## Lidoù

* er Relijion gatolik :
** Sant Kavan
* Katar : devezh an dizalc’hidigezh (1971).
* San Marino : devezh savidigezh ar vro (e 301).
# 1939

Diwar-benn bloavezh 1939 an deiziadur gregorian eo ar bajenn-mañ.

## Darvoudoù

* 3 a viz Gwengolo: penn-kentañ Emgann ar Meurvor Atlantel (1939-1945).

### Europa

* 1añ a viz Genver : freuzidigezh an Emglev alaman-ha-polonat a oa bet sinet e 1934.
* 14 a viz Meurzh : aloubet Bohemia ha Moravia e Tchekoslovakia gant lu Alamagn.
* 15 a viz Meurzh : goude aloubadeg kornôg Tchekoslovakia gant an arme alaman eo savet "bro-warezet Bohemia ha Moravia".
* 22 a viz Meurzh : aloubet eo kêr lituanat Memel gant Alamagn.
* 7 a viz Ebrel : aloubet Albania gant lu Italia.
* 23 a viz Eost : sinet an emglev etre Alamagn hag URSS.
* 1añ a viz Gwengolo : aloubet eo Polonia gant lu Alamagn.
* 3 a viz Gwengolo : disklêriet ar brezel da Alamagn gant Bro-C'hall hag ar Rouantelezh Unanet.
* 10 a viz Gwenholon : disklêriet ar brezel ouzh Alamagn gant Kanada.
* 17 a viz Gwenholon : aloubet Polonia gant al Lu Ruz.
* 30 a viz Du : aloubet Finland gant al Lu Ruz.

#### Breizh

* 20 a viz Here : divodet eo Strollad Broadel Breizh gant gouarnamant Daladier.
* 28 a viz Here : lakaet harz war Célestin Lainé.
* 12 a viz Du : niverenn diwezhañ ar gazetenn vrezhonek Breiz.

#### Spagn

* 26 a viz Genver : gant soudarded ar jeneral Francisco Franco eo kemeret Barcelona.
* 28 a viz Meurzh : kouezhañ a ra Madrid etre krabanoù ar Jeneral Francisco Franco; dibenn Brezel diabarzh Spagn.

### Amerikaoù
#### Norzhamerika
##### Stadoù-Unanet
#### Suamerika

* 13 a viz Kerzu: Emgann Río de la Plata etre ar morlu breizhveuriat hag an hobregoner alaman Admiral Graf Spee.

### Skiantoù ha politikerezh

* Dizoloadenn ar frankiom gant ar fizikourez c'hall Marguerite Catherine Perey.

### A bep seurt/diasur
## Ganedigezhioù

Gwelet ivez :Rummad:Ganedigezhioù 1939

## Marvioù

Gwelet ivez:Rummad:Marvioù 1939
# U-Boot-Bunker

Ur goudor U-Boot (U-Boot-Bunker en alamaneg) a oa un doare bunker savet evit gwareziñ listri-spluj diouzh tagadennoù dre an aer.
An droienn a vez implijet evit ober anv eus ar bazennoù listri-spluj alaman savet e-kerzh an Eil Brezel-bed en tiriadoù aloubet ganto.
Ar c'hentañ gwarezioù evit al listri-spluj a oa hanter-digor ha savet gant koad e-kerzh ar C'hentañ Brezel-bed. Ar goudorioù-se a oa bet savet en ur mare ma oa izeloc'h galloud ar bombezennoù, bannet gant an dorn deus ar c'hockpit. Er bloavezhioù 1940, an armoù evit ar stourm-nij a oa bet gwellaet kalz hag aes e oa bannañ bombezennoù lies pe reoù kalz ponnneroc'h.

## E Breizh

E Breizh e oa bet meur a vazenn : bazenn Brest, bazenn Lannarstêr, bazenn an Oriant ha bazenn Sant-Nazer a oa bet savet gant an nazied. Perzh e voe ar c'hêrioù e emgann ar Meurvor Atlantel neuze, ha distrujet e voe un tamm mat eus o savadurioù gant bombezadegoù, dreist-holl e 1942 ha 1943.
# Aa (Bro-C'hall)

An Aa zo ur stêr en hanternoz Bro-C'hall, 89 km dezhi, a zegouezh e Mor an Hanternoz, er c'hreisteiz da greizenn nukleel Gravelines (Grevelingen e flandrezeg), hag a dremen dre Saint-Omer. Gober a ra ul lodenn ag ar vevenn etre departamantoù Pas-de-Calais ha Norzh. Ul lodenn eus ar stêr a verk ivez ar vevenn etre Artez ha Flandrez.
* Ar stêr Aa e Merck-Saint-Liévin Beg ar stêr Aa e Grevelingen
# Nerzh Coriolis

Nerzh Coriolis a zo un nerzh inertiezh en deus un efed a-skouer war fiñv un dra hag a zo o fiñval en ul lec'h bennak o treiñ e-unan. Anvet eo bet diwar anv an ijinour gall Gaspard-Gustave de Coriolis en XIXvet kantved.

## Implij

Nerzh Coriolis a zalc'her e kont e bed ar vannouriezh pa vanner munisionoù pe fuzeennoù hir o hed-tenn. Pa gendalc'hont gant o hent ur wech bet tennet e tro an Douar warnañ e-unan, ha rankout a raer jediñ ar poent a dizhont en ur soñjal e nerzh Coriolis e-mesk elfennoù ha nerzhioù all evel ar gravitadur.
# Niedorp

Niedorp (distagañ :) a zo ur gumun e proviñs Noord-Holland, e rannvro West Friesland, en Izelvroioù. Niedorp ha Barsingerhorn, hag a zo war dachenn Niedorp, a voe lakaet da gêrioù e 1415. D'an 31 a viz Mae 2009 e oa 12 133 annezad enni, ha 62,99 km² eo gorread Niedorp. Ar c'herioù, kêriadennoù ha distrigoù da-heul a ya d'ober Niedorp : Barsingerhorn, Haringhuizen, Kolhorn, Lutjewinkel, Nieuwe Niedorp, Oude Niedorp, 't Veld, Winkel, Zijdewind.

## Arkeologiezh

Kêriadennoù eus dibenn an Neolitik a zo bet kavet De Gouw hag e Groetpolder. Goloet int gant lec'hidadoù. E 1995 e voe kinniget lakaat anezho e listenn glad bedel UNESCO. N'eo ket bet kemeret an diviz c'hoazh$^,$.

## Kuzul-kêr

E kuzul-kêr Niedorp ez eus 15 dileuriad :
* PvdA - 5 dileuriad
* VVD - 4 dileuriad
* Algemeen Belang - 3 dileuriad
* CDA - 3 dileuriad

## Notennoù

* ↑ Tentative List for the Netherlands. The World Heritage Platform
* ↑ De Gouw and de Groetpolder. UNESCO World Heritage Centre

## Liammoù diavaez

a vo kavet e Wikimedia Commons.
* Lec'hienn ofisiel Niedorp
* Nieuws over Niedorp (keleier)
* Alles over Schagen FM, de lokale omroep voor Schagen, Zijpe, Niedorp en Harenkarspel
# Karlsruhe

Karlsruhe zo eus ur gêr eus Alamagn e stad Baden-Württemberg, tost da harzoù ar Stad C’hall. En em astenn a ra war 173,46 kilometr karrez ha poblet eo gant 284 163 a dud (Kerzu 2004). An eil kêr vrasañ eo e Baden-Württemberg ha ma vez dalc’het kont eus annezidi an tolpad-kêrioù ez eo an 21vet kêr vrasañ en Alamagn.
Emañ war ribl dehou ar stêr Roen, hag er c’hreisteiz dezhi emañ ar C’hoad Du (Schwarzwald). Abalamour m’emañ e traoñienn ar Roen eo klouar a-walc’h an amzer e Karlsruhe, e-skoaz kêrioù all Alamagn (10,7 °C well-wazh a-hed ar bloaz).
E Karlsruhe emañ sez Lez vonreizhel gevreadel Alamagn (Bundesverfassungsgericht), al lez-varn uhelañ er vro.

## Kêrioù gevellet

Gevellet eo Karlsruhe gant :
* Nancy (Bro-C’hall), abaoe 1955
* Nottingham (Bro-Saoz), abaoe 1969
* Halle (Alamagn), abaoe 1987
* Timişoara (Roumania), abaoe 1992
* Krasnodar (Rusia), abaoe 1992

## Liammoù diavaez

a vo kavet e Wikimedia Commons.
* Ti-kêr Karlsruhe
* Skol-veur Karlsruhe
* Karlsruhe
* Lez vonreizhel gevreadel Alamagn
# Kanton Nieuw-Koudekerke

Kanton Nieuw-Koudekerke :
| Lec'hiadur kanton Nieuw-Koudekerke e departamant Norzh ||
| Melestradurezh ||
| Stad | Frañs |
| Rannvro | Hauts-de-France |
| Departamant | Norzh |
| Arondisamant(où) | Arondisamant Dukark |
| Kod kanton | 5912 |
| Pennlec'h | Nieuw-Koudekerke |
| Kuzulierien Amzer gefridi | Sylvia Duhamel André Lenquette 2015-2021 |
| Stadegoù ||
| Poblañs | 49 711 ann. (2017) |
| Gorread | 95,29 km² |
| Stankter | 522 ann./km² |
| Adrannoù ||
| Kumunioù | 9 |
| kemmañ |
Kanton Nieuw-Koudekerke (canton de Coudekerque-Branche e galleg) a zo anezhañ ur rann velestradurel eus Frañs, bet krouet gant lezenn an 23 a viz Eost 1790, e departamant an Norzh hag er rannvro Hauts-de-France. Brasaet e oa bet da 10 kumun gant dekred an 17 a viz C'hwevrer 2014.

## Kumunioù
### Betek 2015

Kanton Nieuw-Koudekerke a yae 2 gumun hag ul lodenn Dukark d'ober anezhañ:
* Koudekerke-Dorp (Coudekerque)
* Nieuw-Koudekerke (Coudekerque-Branche)
* Dukark (lodenn).

### Abaoe 2015

Goude ar c'hendeuzadur etre Tetegem ha Koudekerke-Dorp d'ar 1añ a viz Genver 2016, ez a 9 c'humun d'ober ar c'hanton:
* Armboutskappel
* Bieren
* Kapelle
* Nieuw-Koudekerke
* Sint-Winoksbergen
* Spijker
* Stene
* Tetegem-Koudekerke-Dorp
* Uxem

## Daveoù

* ↑ (fr) Décret n° 2014-167 du 17 février 2014 portant délimitation des cantons dans le département du Nord
# Kanton Groot-Sinten

Kanton Groot-Sinten :
| Lec'hiadur kanton Groot-Sinten e departamant Norzh ||
| Melestradurezh ||
| Stad | Frañs |
| Rannvro | Hauts-de-France |
| Departamant | Norzh |
| Arondisamant(où) | Arondisamant Dukark |
| Kod kanton | 5920 |
| Pennlec'h | Groot-Sinten |
| Kuzulierien Amzer gefridi | Isabelle Fernandez Bertrand Ringot 2021-2028 |
| Stadegoù ||
| Poblañs | 59 717 ann. (2017) |
| Gorread | 221,87 km² |
| Stankter | 269 ann./km² |
| Adrannoù ||
| Kumunioù | 13 + lodenn Dukark |
| kemmañ |
Kanton Groot-Sinten a zo anezhañ ur rann velestradurel eus Frañs, bet krouet gant lezenn an 23 a viz Eost 1790, e departamant an Norzh hag er rannvro Nord-Pas-de-Calais. Brasaet e oa bet da 13 kumun hag ul lodenn eus Dukark gant dekred ar 17 a viz C'hwevrer 2014.

## Kumunioù
### Betek 2015

Kanton Groot-Sinten a yae 2 gumun d'ober anezhañ:
* Fort-Mardijk (Fort-Mardyck)
* Groot-Sinten (Grande-Synthe)
* div lodenn eus Dukark:
** ul lodenn eus ur gumun a-wezhall, Klein-Sinten (Petite-Synthe),
** ur gumun a-wezhall, Mardijk (Mardyck) .

### Abaoe 2015

Kanton Groot-Sinten a ya 14 kumun d'ober anezhañ:
* Broekburg
* Broekkerke
* Drinkam
* Dukark (lodenn)
* Groot-Sinten
* Groot-Fort-Filips
* Grevelingen
* Kapellebroek
* Kraaiwijk
* Loberge
* Loon
* Pitgam
* Sint-Joris
* Sint-Pietersbroek

## Daveoù

* ↑ (fr) Décret n° 2014-167 du 17 février 2014 portant délimitation des cantons dans le département du Nord
# Johannes Rau

Johannes Rau zo bet Prezidant Republik Kevreadel Alamagn. Ganet e oa bet d'ar 16 Genver 1931 e Wuppertal ha marvet d'ar 27 Genver 2006 e Berlin.

## Ur prezidant eus an tu-kleiz

A-raok mont da benn Alamagn e 1999 e oa bet dreist-holl e penn land Nordrhein-Westfalen etre 1978 ha 1998. A-gostez e oa bet lakaet gant Gerhard Schröder hag Oskar Lafontaine avat peogwir e felle dezho lakaat tud yaouankoc'h e penn al länder dindan ar SPD.
E 1987 c'hoazh en doa klasket mont da benn ar vro evel kañseller (ha n'eo ket Prezidant a zo ur post hep kalz a c'halloud en Alamagn). Ouzh Helmut Kohl avat n'en doa ket gellet ober kalz a dra.

## Tostaat da Israel

Roud pennañ ar pezh en deus graet evel Prezidant eo. Un 30 gwezh bennak eo bet eno a-raok komz dirak ar C'hnesset d'ar 16 C'hwevrer 2000 evit goulenn bezañ pardonet abalamour d'ar Shoah.

## Un den a feiz

Ur protesant ezel eus un iliz luterat e oa. Reuz a oa bet er vro dre 2 wezh da nebeutañ abalamour ma ne blege ket.
E 2001 e lavaras penaos e save a-enep politikerezh ar gouarnamant a oa e bal kas an enklask war ar genetik war-raok.
E 2004 e savas a-enep an tu-dehou ar wezh-mañ : ne wele ket perak e vije berzet ar ouel islamek er c'hlasoù ma c'hallje an arouezioù relijiel all chom war wel.
| En e raok: Roman Herzog | Prezidant Alamagn 1999 – 2004 | War e lerc'h: Horst Köhler |
# Horst Köhler

Horst Köhler (ganet d'an 22 a viz C'hwevrer 1943) zo ur politikour alaman ha prezidant republik Alamagn eo bet. Bet eo prezidant ar c'hef espern alaman (Deutscher Sparkassen und Giroverband) (1993-1998), rener an EBRD (bank europat an adsevel hag an diorren) (1998-2000), ha goude-se rener Font Etrebroadel ar Moneiz (IMF) (adalek 2000). Dilennet e oa bet da brezidant Republik Kevreadel Alamagn d'an 23 a viz Mae 2004. Ha kroget en doa gant e bost d'ar 1añ a viz Gouere er bloavezh-se. Addilennet e voe da brezidant d'an 23 a viz Mae 2009. Roet en doa e zilez d'an 31 a viz Mae 2010 goude bezañ distaget komzoù zo bet kavet abeg enno diwar-benn ar brezel en Afghanistan.
Genidik eo e dud eus Roumania, met ganet eo bet-eñ e Polonia. Goude an Eil brezel bed ez eas da Alamagn ar Reter ha goude da Alamagn ar C'hornôg.
| En e raok: Johannes Rau | Prezidant Alamagn Mae 2004 – Mae 2010 | War e lerc'h: Christian Wulff |
a vo kavet e Wikimedia Commons.
# Roman Herzog

Roman Herzog, ganet d'ar 5 a viz Ebrel 1934 e Landshut (Trede Reich d'an ampoent) hag aet da Anaon d'an 10 a viz Genver 2017, a oa ur gwiraour ha politikour alaman eus ar strollad CDU (Unvaniezh kristen-demokratel Alamagn).
Eus 1987 da 1994 e oa prezidant Lez vonreizhel Alamagn (Bundesverfassungsgericht) hag eus 1994 da 1999 e oa prezidant Republik Kevreadel Alamagn.
| En e raok : Richard von Weizsäcker | Prezidant Alamagn 1994 – 1999 | War e lerc'h : Johannes Rau |
a vo kavet e Wikimedia Commons.
# Richard von Weizsäcker

Richard Freiherr von Weizsäcker (Stuttgart, 15 a viz Ebrel 1920 – Berlin, 31 a viz Genver 2015) a oa ur politikour alaman. Etre ar bloavezhioù 1981 ha 1984 e voe maer Berlin, hag etre 1984 ha 1994 e voe prezidant Republik Alamagn. Ezel e oa eus ar strollad politikel CDU (Christlich Demokratische Union Deutschlands.
E-pad e respet prezidant e voe adunanet an div Alamagn e 1992 ha prezidant kentañ Alamagn unvanet e voe. Ned eas ket war ar renk en-dro e 1994 ha kemeret e voe e lec’h gant Roman Herzog.
Goude-se e voe oberiant e meur a aozadur etrebroadel, evel en ur bodad labour war dazont ar Broadoù Unanet pe c’hoazh er bodad war dazont Unaniezh Europa.
| En e raok : Karl Carstens | Prezidant Alamagn 1984 – 1994 | War e lerc'h : Roman Herzog |
a vo kavet e Wikimedia Commons.
# Karl Carstens

Karl Carstens (ganet d’ar 14 a viz Kerzu 1914 e Bremen, marvet d’an 30 a viz Mae 1992 e Meckenheim e-kichen Bonn) a oa ur gwiraour hag ur politikour alaman, ezel eus ar strollad Christlich Demokratische Union Deutschlands (CDU). Etre 1976 ha 1979 e oa prezidant ar Bundestag (parlamant alaman). Goude se e voe prezidant Republik Kevreadel Alamagn etre 1979 ha 1984.
| En e raok: Walter Scheel | Prezidant Alamagn 1979 – 1984 | War e lerc'h: Richard von Weizsäcker |
a vo kavet e Wikimedia Commons.
# Christian Wulff

Christian Wilhelm Walter Wulff (ganet d’an 19 a viz Mezheven 1959 en Osnabrück) zo ur politikour alaman eus ar strollad CDU. Alvokad eo eus e vicher. E penn gouarnamant Niedersachsen e oa etre 2003 ha 2010. Prezidant Alamagn e oa bet eus Mezheven 2010 betek C'hwevrer 2012. Gant Bettina Wulff eo dimezet.

#### Dilez

D’an 30 a viz Mezheven 2010 e oa bet dilennet da brezidant republik Alamagn, en trede tro. E dibenn 2011 e voe liammet e anv ouzh hini Egon Geerkens, hag eñ den a afer eus Saks-Izel. E miz C'hwevrer 2010 e lavaras Wulff el Landtag n'en doa liamm ebet gant Geerkens. Koulskoude en doa bet ar c'houblad gwir da gaout un amprest a 500 000 euro digant Edith Geerkens, ha hi gwreg Egon. Nepell goude en doa lakaet Wulff an amprest prevez-se da vezañ un amprest bank boutin. E penn-kentañ 2012 e voe kaoz eus an afer en-dro. Gant kazetennerien Bild e voe embannet e oa bet Wulff e darempred gant Friede Springer (kenlodegez pennañ Axel Springer Verlag), hag ivez gant prezidant kuzul-ren an embregerezh hag ar pennskrivagner, evit ma chomfent hep embann titouroù nevez war an afer. Hervez tud Die Welt, perc'hennet gant Springer ivez, en dije goulennet gant unan eus kazetennerien Die Welt dont d'un emgav e kastell Bellevue.
Klemm a voe graet, ha neuze e voe boulc'het un enklask gant lez-varn Berlin. D'ar 16 a viz C'hwevrer 2012 e voe embannet gant lez-varn Hannover e oa bet dastumet elfennoù a-walc'h da embann e oa perzh Wulff en un afer fellerezh. Goulennet e voe neuze gant dilennidi ar Bundestag tennañ e zivec'h digant Wulff. En deiz war-lerc'h e roas Wulff e zilez.
| En e raok: Sigmar Gabriel | Ministr-prezidant Niedersachsen Meurzh 2003 – Mezheven 2010 | War e lerc'h: David McAllister |
| En e raok: Horst Köhler | Prezidant Alamagn Mezheven 2010 – C'hwevrer 2012 | War e lerc'h: Joachim Gauck |

## Notennoù

* ↑ « Une affaire de prêt privé déstabilise le président allemand », Le Monde, 13 a viz Kerzu 2011
* ↑ « Allemagne : rattrapé par les affaires, le président risque son poste », Le Parisien, 3 a viz Genver 2012
* ↑ « Allemagne : le président près de la démission ? », TF1 News, 3 a viz Genver 2012
* ↑ « L'immunité du président allemand levée? », Le Figaro,16 a viz C'hwevrer 2012
* ↑ « Le président allemand Christian Wulff annonce sa démission », Le Figaro,17 a viz C'hwevrer 2012
a vo kavet e Wikimedia Commons.
# Joachim Gauck

Joachim Gauck (distagadur LFE:), ganet d'an 20 a viz Genver 1940 e Rostock, a zo ur politikour alaman, bet 11vet Prezidant ar Republik kevreadel eus miz Meurzh 2012 betek miz Meurzh 2017. Da vare ar Republik Demokratel Alaman e oa unan eus pennañ enebourien ar renad komunour. Pastor luterian e oa da gentañ.
| En e raok: Christian Wulff | Prezidant Alamagn Meurzh 2012 – Meurzh 2017 | War e lerc'h: Frank-Walter Steinmeier |
a vo kavet e Wikimedia Commons.
# Walter Scheel

Walter Scheel (8 a viz Gouere 1919 e Solingen - 24 a viz Eost 2016 e Bad Krozingen) a oa ur politikour alaman, ezel eus ar strollad Freie Demokratische Partei (FDP). Etre 1961 ha 1974 e oa bet ministr e gouarnamant Alamagn ar C'hornôg ha beskañseller etre 1969 ha 1974. Kañseller da c’hortoz e voe pa roas Willy Brandt e zilez eus e bost e miz Mae 1974. Goude se e voe prezidant Republik Kevreadel Alamagn etre 1974 ha 1979.
| En e raok: Gustav Heinemann | Prezidant Alamagn 1974 – 1979 | War e lerc'h: Karl Carstens |
a vo kavet e Wikimedia Commons.
# Gustav Heinemann

Gustav Heinemann (ganet d'an 23 a viz Gouere 1899 e Schwelm, marvet d'ar 7 a viz Gouere 1976 en Essen) a oa ur gwiraour hag ur politikour alaman. Goude an Eil Brezel-bed e voe unan eus ar re a savas ar strollad Christlich Demokratische Union Deutschlands (CDU). Ministr an Aferioù Diabarzh e voe e 1949 ha 1950 e gouarnamant Alamagn ar C'hornôg. E zilez a roas eus e bost e 1950 ha daou vloaz diwezhatoc'h e kuitaas ar strollad CDU da vont da grouiñ ar Gesamtdeutsche Volkspartei, ur strolladig ha ne reas ket kalz a verzh. E 1957 ez eas e-barzh ar Strollad Sokial-Demokrat (SPD). Ministr ar Justis e voe eus 1966 da 1969, ha prezidant ar Republik Kevreadel e voe etre 1969 ha 1974.
| En e raok: Heinrich Lübke | Prezidant Alamagn 1974 – 1979 | War e lerc'h: Walter Scheel |
a vo kavet e Wikimedia Commons.
# Heinrich Lübke

Heinrich Lübke (Enkhausen, 14 a viz Here 1892 – Bonn, 6 a viz Ebrel 1972) a oa ur politikour alaman, ezel eus ar gostezenn Christlich Demokratische Union Deutschlands (CDU). Prezidant Republik Kevreadel Alamagn e voe etre 1959 ha 1969.
Er bloavezhioù 1930 e voe dilennet e parlamant Prusia, en anv an Deutsche Zentrumspartei, ur gostezenn gatolik eus ar c'hreiz.
Ministr al labour-douar e voe e gouarnamant Land Nordrhein-Westfalen eus 1947 betek 1952 ha ministr al labour-douar er gouarnamant kevreadel eus 1953 betek 1959. Neuze e voe dilennet da brezidant ar Republik, kinniget gant Konrad Adenauer.
| En e raok: Theodor Heuss | Prezidant Alamagn 1959 – 1969 | War e lerc'h: Gustav Heinemann |
a vo kavet e Wikimedia Commons.
# Theodor Heuss

Theodor Heuss a oa ur politiker alaman hag a voe kentañ prezidant [[Republik Kevreadel Alamagn (1949-1990)|Republik Kevreadel Alamagn]] etre 1949 ha 1959. Ganet e voe e 1884 e Brackenheim ha mervel a reas e 1963 e Stuttgart. Ezel e oa Theodor Heuss eus ar gostezenn Freie Demokratische Partei (FDP).
Studiañ a reas ekonomiezh, Istor, prederouriezh, politikerezh hag istor an arzoù e München hag e Berlin. Goude e studioù e labouras evel kazetenner. E 1908 e timezas e Strasbourg ant Emily Knapp. Dilennet e voe e Berlin-Schöneberg e 1919. Da vare Republik Weimar, etre 1924 ha 1928 hag etre 1930 ha 1933 e voe dilennet da gannad er Reichstag, en anv an Deutsche Demokratische Parte (DDP). Da vare an Trede Reich e rankas paouez un tamm gant ar politikerezh : e miz Gouere 1933 e voe tennet e sez er Reichstag digantañ. Daoust ma chomas e darempred gant ur rouedad tud eus e gostezenn, ne savas ket a-enep ar renad en un doare oberiant.
Ur sez a dapas e Landtag Württemberg-Baden goude ar brezel, etre 1945 ha 1949. E 1948 e teuas da vezañ prezidant ar gostezenn FDP nevez-savet. E 1948/1949 e voe kannad er Parlamentarischer Rat (bodadenn vonreizhañ) ha kemer a reas perzh el labour da sevel bonreizh Kornaoueg Alamagn.
Eus 1949 betek 1959 e voe prezidant kentañ Republik Kevreadel Alamagn. Labourat a rae e Kastell Bellevue (annez prezidanted Alamagn), e Berlin, met tremen a rae muioc'h a amzer er genkiz Hammerschmidt e Bonn.
Dont a reas Theodor Heuss a-benn da reiñ sked ha lufr da garg nevez ar prezidant kevreadel. En estrenvro e labouras evit gwellaat brud ha skeudenn Alamagn. Addilennet e voe e 1954.
Mervel a reas e Stuttgart d'an 12 a viz Kerzu 1963.
| En e raok: — | Prezidant Alamagn 1949 – 1959 | War e lerc'h: Heinrich Lübke |
a vo kavet e Wikimedia Commons.
# Westhoek

Westhoek (korn ar c'hornôg en nederlandeg) a zo ur rannvro a Flandrez, lodennet etre arondisamantoù Diksmuide, Ieper ha Veurne e Belgia hag arondisamant Dukark e Bro-C'hall. Al lodenn c'hall eo ar rannvro nemeti eus Frañs ma komzer nederlandeg c'hoazh.
Disrannet eo ar Westhoek gall e teir rannvro naturel : ar Blootland, an Houtland ha Plaenennn al Leie.
Daouhanteret e oa bet ar Westhoek goude aloubadeg pastelloù-bro Kassel, Bailleul hag Ieper gant Loeiz XIV e 1677 goude Emgann Kassel. Ne oa ket an harzoù nevez harzoù sevenadurel pe yezhoniel avat.

## Armerzh

* Bervet e vez bïeroù brudet er Westhoek
* Saout ha deñved a saver er Westhoek
* Saout Westhoek
* Penn dañvad Westhoek